Cehia impune noi reguli: închide școlile, restaurantele și muzeele.
Cehia vine cu reguli noi pe fondul creşterii numărului de cazuri de coronavirus. Ţara a avut luni pe 1.000 de decese. Masca va fi obligatorie în staţiile de autobuz. Şcolile vor fi închise până pe 2 noiembrie.
Republica cehă impune o nouă serie de măsuri restrictive ca răspuns la o creştere record a infecţiilor cu Covid-19. Ţara a înregistrat luni peste 1.000 de decese.Toate restaurantele şi cluburile vor fi închise de miercuri, iar consumul de alcool este interzis în locurile publice. S-au închis şi cinematografele, grădinile zoologice, sălile de fitness şi muzeele.În plus, şcolile vor fi închise cel puţin până pe 2 noiembrie. Excepţie fac şcolile în care învaţă copiii medicilor şi asistenţilor medicali.Grupurile mai mari de şase persoane sunt interzise, iar masca este obligatorie în staţiile de autobuz. Andrej Babiš, premierul Cehiei: "Decizia a fost dificilă, dar cred că avem o viziune clară despre cum să revenim la normal. Sunt convins că vom reuşi împreună cu ajutorul tău şi că vom învinge virusul aşa cum am făcut în primăvară. Avem experienţă, avem planuri clare, dar acum prioritatea este ca spitalele noastre să facă faţă creşterii persoanelor spitalizate.".